སྲས་སྐུ་མདོག་གསེར་གཙོ་མ་ལྟ་བུ་ཞལ་གཅིག་ཕྱག་གཉིས་གཡས་རཏྣའི་བོ་ཅོན་འཕྱར་བ། གཡོན་ཨེའུ་ལེ་ནོར་སྐྱུག་འཛིན་ཅིང་། སྐུ་ལ་གསེར་ཁྲབ་དང་། ཞབས་ལ་སག་ལྷམ་གསོལ་ཞིང་དར་སྣ་ཚོགས་ཀྱི་གོས་དང་རཏྣའི་རྒྱན་འཕྲེང་དུ་མས་ཀླུབས་ཤིང་རོལ་པའི་སྟབས་ཀྱིས་བཞུགས། གདན་གཅིག་བཤོས་ཀྱི་སྟོང་དུ་བྱང་སེམས་འཛས་བྷ་ལ་སྐུ་མདོག་དམར་སེར་ཞལ་གཅིག་ཕྱག་གཉིས་གཡས་རཏྣའི་གའུ་དང་། གཡོན་ནེའུ་ལེའི་ཁ་ནས་རིན་ཆེན་ཟར་ཚགས་སུ་འཛགས་བ་སྣམས་ཤིང་། རང་དང་རིན་ཆེན་དུ་མས་བརྒྱན་པས་སེམས་དཀྱིལ་གྱི་བཞུགས་པའི་གཉིས་ཀའི་སྤྱི་བོར་ཨོཾ་དཀར་པོ། མགྲིན་པར་ཨཱཿ་དམར་པོ་ཐུགས་ཀར་ཧཱུཾ་སྔོན་སོ་རྣམས་ལས་འོད་ཟེར་འཕྲོས་བྱང་ཕྱོགས་ལྕང་ལོ་ཅན་གྱི་གནས་ནས་བསྐྱེད་པ་དང་འདྲ་བའི་ཡེ་ཤེས་ས་སྤྱན་དྲངས། ཛཿཧཱུཾ་བཾ་ཧོ༔དམ་ཡེ་དབྱེར་མེད་དུ་གྱུར། སླར་ཡང་ཐུགས་ཀའི་འོད་ཀྱི་དབང་ལྷ་རིགས་ལྔ་སྤྱན་དྲངས། ཨོཾ་པཉྩ་ཀུ་ལ་ས་པ་རི་ཁཱ་ར་ཨརྒྷི་ཝཱ་སྲ་ཏཱ་ཙྪ་སྭཱ་ཧཱ་ཤསྟའི་བར་སྦྱར་བའི་མཆོད་དེ་བཞིན་གཤོགས་པ་ཐམས་ཅད་དབང་བསྐུར་དུ་གསོལ། ཞེས་གསོལ་བ་བཏགས་པས་རིགས་ལྔས་དབང་བསྐུར་སྐུ་གང་དྲི་མ་དག་ཆུ་ལྷག་མ་ཡང་ལུད་པ་ལས་རྒྱལ་སོ་ལ་མི་བསྐྱོད་དང་། ཇི་ལྟར་རྣམ་སྣང་གི་རྒྱས་བཏབ། དབང་གི་ལྷ་རྣམས་དེ་ཉིད་ལ་ཐིམ་པར་གྱུར། ཆུ་སྦྱིན་ནི། རླན་གྱི་མི་འཇིགས་པའི་སྐུ་ན་དངོས་དང་། དེ་མིན་མེ་ལོང་གཟུགས་བརྙེན་འཆར་བཅུག་ཏེ་འབུལ། རང་ཡི་དམ་དུ་གསས་བའི་ལག་གཡོན་ཟླ་དཀྱིལ་གྱི་དབུས་སུ་ཨཿཡིག་དཔར་པོས་མཚན་པ་ལས་ཆུ་འདི་ཉིད་འཆི་མེད་ལྷའི་བདུད་རྩི་རོ་བརྒྱ་ལྡན་གྱི་མདུན་བསྐྱེད་ལྷ་གཉིས་ཀྱི་སྤྱིར་བོར་ཕུལ་བས་སྐུ་འི་ནང་ཐམས་ཅད་ཁེངས་པའི་ལྷ་གཉིས་དགྱེས་པའི་སྐད་དང་ནེའུ་བཙིར་ནས་རིན་ཆེན་ཆུ་རྒྱུན་རཏྣ་དང་ཆོས་དང་ནོར་གྱི་ལོངས་སྤྱོད་ཕུན་སུམ་ཚོགས་པ་ཡིད་ལ་གང་འདོད་པ་བར་བདག་དང་མཐའ་ཀླས་པའི་སེམས་ཅན་ཐམས་ཅད་དབུས་འཕོངས་ཀྱི་སྡུག་བསྔལ་ལས་གྲོལ་བ་མཛད་བཞིན་པར་གྱུར་པར་དམིགས་ནས། ལག་གཡས་ཆུ་སྦྱོང་ཞིང་། གཡོན་མཆོག་སྦྱིན་གྱི་རྒྱ་དང་བཅས། ཨོཾ་པདྨ་ཀྲོ་དྷ་བྷཱུཿབྷཻ་མ་ཎཿ། ཨ་ནུ་རཏྣ་རྭ་ཛྭ་ཙ་ར་ཀུ་རུ་ཧཱུཾ་སྭཱ་ཧཱ༔ཨཱརྻ་ཛམྦྷ་ལ་ཧྲཱིཿམ་ཧཱ་སིདྡྷི་ཕ་ལ་ཧོ། ཞེས་གསང་སྔགས་བཟླས་པའི་ཆུ་འབུལ་ཞིང་བརྒྱ་རྩ་རོའི་མཚམས་དུ་དམིགས་པ་གསལ་བཏབ། མཆོད་པ་ནི། ཨོཾ་བྷཻ་བྷྲ་མ་ཎ་ཨཱ་རྻ་ ༼༣༽
ཛམྦྷ་ལ་ས་པ་རི་ཝཱ་ར་ཨརྒྷི་སྲཱ་ཏིཙྪ་སྭཱ་ཧཱ༔ཤསྟའི་བར་སྦྱར། བསྟོད་པ་ནི། རྒྱལ་ཆེན་རྣམ་ཐོས་སྲས་ནི་ནོར་མང་ཞིངས། གསེར་གྱི་ལྷུན་པོ་ལྟ་བུར་བརྗེད་པའི་སྐུ། སྤྲིན་བྲལ་ཉི་མ་སྟོང་གི་གཟི་མདངས་ཅན། འདོད་གདུ་ཆར་ལྟར་འབེབས་ལ་ཕྱག་འཚལ་བསྟོད། ནོར་གྱི་དབང་ཕྱུག་རིན་ཆེན་གཏོར་མངའ་ཞིང་། གནོད་སྦྱིན་ནོར་འཆང་མང་པོ་ཀུན་གྱི་རྗེ། བྱང་ཕྱོགས་སྐྱོང་བའི་མགོན་པོ་ཛམྦྷ་ལ། དངོས་གྲུབ་མཆོག་རྩོལ་མཛད་ལ་ཕྱག་འཚལ་བསྟོད། འོད་གསོལ་ནི། ཁྱོད་ལ་ཆུ་སྦྱིན་འབུལ་བའི་མཐུ་བྱིན་གྱི། བདག་དང་མཐའ་ཡས་སེམས་ཅན་མ་ལུས་ཀུན། དབུལ་འཕོངས་སེར་སྣའི་སྡུག་བསྔལ་རབ་ཞི་ནས། འདོད་དགུ་མི་ཟད་གཏོར་མ་སྤྱོད་པར་ཤོག། ཞེས་ཡི་གེ་བརྒྱ་པས་ཆད་ལྷག་གསོ། བཛྲ་མུཾ་ཡེ་ཤེས་ས་གཤོགས། དམ་ཚིག་པ་རང་ལ་ཐིམ་པར་གྱུར། ཆུ་དེ་ཉིད་རང་གི་བཟའ་བཏུང་དང་། སྒྲུབ་ཁང་ཕྱོགས་བཞིར་གཏོར་ཞིང་སྦྱིན་དམིགས་བྱ་དེ་ལྟར་ཕྱི་སྒྲུབ་ཆུ་སྦྱིན་བསྙེན་པ་ཚད་ལྡན་སྐབས་ཐུན་བཞི་དྲུག་གང་འོས་སུ་བཅད་ཅིང་། ཐུན་རེར་མཛུག་མཆོད་བསྟོད་འདོད་གསོལ་ནོངས་བཤགས་དང་། ཐུན་མགོར་མངོན་རྟོགས་ནས་སྐྱར་ཞིང་བསྙེན་པ་འབུལ་ཕྲག་གམ་དངོས་གྲུབ་ཀྱི་མཚན་མ་མ་མཐོངས་བར་དུ་འབད་ཅིང་རྒྱུན་དུ་ཉམས་སུ་ལེན་པ་ལ་དཀྱུས་ཉིད་ཀྱི་འགྲུབ་བོ། ༈གཉིས་པ་ནང་སྒྲུབ་གཏོར་མའི་རིམ་པ་ནི། རིན་ཆེན་འབྲུ་སྨན་དར་ཟབ་རྐང་འགྲོའི་སྤྲུ་དང་རྔ་རྔོག་སྣ་མཚོན་ཆ་བཟའ་བཏུང་གི་བྱ་བྲག་དུ་མ་ལས་གྲུབ་པའི་གཏོར་མ་དཔེའུ་རིས་ལྟར་དཀར་གྱི་དམར་གྱི་རྒྱན་དང་ལྡན་པ་མཉྫི་སོགས་ཀྱི་ཁར་བཀོད་པའི་གཡས་གཡོན་དུ་ཙཀ་ལེ་སོགས་ཡོད་ན་འཇུག་ཅིང་མཐའ་བསྐོར་དུ་གོང་གི་གཏོར་རྗས་རྣམས་དང་མཆོད་པ་བཅས་བཤམས། ཆུ་གཙང་ལ་ཨ་མྲི་ཏ་དང་རིན་ཆོན་སྣ་ལྔའི་ཕྱི་ལ་སྦྱར་བ་སོགས་ཉེར་བརྟོགས་བྱ། སྔར་བཞིན་བདག་བསྐྱེད་རྒྱས་བསྡུས་གང་འོས་མཐར། ཨ་མྲྀ་ཏས་བསངས། སྭ་བྷཱ་ཝས་སྦྱངས་སྟོང་པའི་ངང་ལས་མདུན་དུ་པད་ཉི་ཟླ་བའི་གདན་ཆེ་ཆུང་གཉིས་ལས་ཆེ་བའི་སྟེང་དུ་བྷཻ་དང་ཆུང་བའི་ཁར་ཛི་ཡིག་ལས་ནས། དེ་ཉིད་ལ་ཐིམ་པར་གྱུར་བར་ཕྱི་གྲུབ་ལྟར་སོང་རྗེས། གཏོར་མ་བྱིན་བརླབས་པ་ནི། ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཧཱུཾལས་རིན་པོ་ཆེའི་སྣོད་ནམ་མཁའ་དང་མཉམ་པའི་ནང་དུ་གཏོར་མ་བདུད་རྩིའི་རྒྱ་མཚོ་ཆེན་པོར་གསལ་བ་ཡིག་འབྲུ་གསུམ་གྱི་མཚན་པ་ལས་འོད་འཕྲོས་མ་དག་པའི་ཉེས་སྐྱོན་ཐམས་ཅད་སྦྱངས་སྤྲེལ་སྦྱར་བའི་ཡི་གེ་གསུམ་ཡང་དེ་ཉིད་ལ་ཏིམ་པས་ཟག་མེད་འདོད་ཡོན་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུཾ་གསུམ་དང་། ཨོཾ་ཨ་ཀཱ་རོ་སོགས་གསུམ་གྱི་བྱིན་བརླབས། རང་ལྟར་གསལ་བི་ཐུགས་ཀ་ནས་འོད་ཟེར་འཕྲོས། མདུན་བསྐྱེད་ལྷའི་ཐུགས་ཀར་འཕོགས་དེ་ལས་འོད་འཕྲོས་རྒྱལ་བ་འཁོར་དང་བཅས་པ་མཆཽད་ཅིང་སེམས་ཅན་ཐམས་ཅད་ཀྱི་དབུལ་འཕོངས་དང་སེར་སྣའི་སྡུག་བསྔལ་ཞི་ནས་བདེ་སྐྱིད་འདོད་ཡོན་ཅི་འདོད་ཀྱི་དཔལ་ལ་སྦྱོར། འོད་ཟེར་སླར་འདུས་བདག་གི་གསང་སྔགས་ ༼༤༽
བཟླས་ཞིང་གཏོར་མ་འདོད་ཡོན་ཡོན་ལྔ་ཕུལ་བའི་མཐུས་ལྷ་གཉིས་རབ་ཏུ་དགྱིས་པའི་ཕྱག་གི་ན་གུ་ལ་བཙིར་བས་སྣ་ཚོགས་པའི་རཏྣའི་རྒྱུན་སྟོང་གསུམ་གང་བར་སྐྱུག། ལྷ་གཉིས་ཀྱི་ཐུགས་ལས་འོད་རྒྱུར་པར་མིགས་ནས། ཨཱོཾ་པདྨ་ཀྲོ་དྷ་ཧཱུཾ༔བཻ་ཤྲ་མ་ཎ་ཡེ་སྭཱ་ཧཱ༔སརྦ་ལོ་ཀ་ཧྲིང་ཧྲིང༔མ་ཧཱ་བ་ལ་བ་ལིང་ཏ་ཁཱ་ཧིཿརཏྣ་སི་དྡྷི་ཧཱུཾ། ཨརྻ་འཛམྦྷ་ལ་་ད་ཡེ་ཧཱུཾ༔སརྦ་ལོ་ཀ་ཧྲིང་ཧྲིང་༔རཏྣ་སི་དྡྷི་ཧཱུཾ་༔ཞེས་བཟླས་པ་ལ་འབད་ཅིང་བརྒྱ་རྩ་རཽ་འི་མཚམས་སུ་ཆུ་གཙང་། ཨ་མྲྀ་ཏ་རིན་པོ་ཆེ་སྣ་ལྔ་སྦྱར་བ་སྦྲན། ཐུན་མཚམ་སུ་མཆོད་གཏོར་གཏོར་གསོ་ཞི་ཕྱི་སྒྲུབ་ལྟར་གྱི་མཆོད་བསྟོད། འདོད་གསོལ། ཁྱོད་ལ་གཏེར་མ་ཕུལ་བའི་མཐུ་ཕྱིན་གྱིས། བདག་དང་མཐའ་ཡས་སེམས་ཅན་སོགས་དང་ཡིག་བརྒྱས་ནོངས་ས་བཤགས། དེ་ལྟར་ཕྱི་ཚེ་གཅིག་གིས་དངོས་གྲུབ་ཐོབ་པར་གསུངས་ཀྱང་རྟགས་དང་སྦྱར་བ་གལ་ཆེ་ཞིང་། གཞུང་དུ་སྔགས་ཚར་བཞི་དང་འདོད་གསོལ་སྦྱར་ལུགས་ཀྱང་བསྙེན་ས་སྤྱིར་བཏང་ལ་མི་བདེ་བའི་གོ་རིབ་ཅུང་ཟད་བསྒྲིགས་ནས་བཀོད་ཅིང་། རྒྱུད་འཁྱིར་བྱེད་ཚེ་གཞུང་ཁོ་ནས་འགྲུབ་ལ། དངོས་གྲུབ་ཀྱི་མཚན་མ་མཐོང་ནས་མདུན་བསྐྱེད་ཡེ་ཤེས་པ་གཤོགས། དམ་ཚིག་པ་བསྟིམ་ཞིང་གཏོར་རྫས་རྣམས་མཛོད་ཕུང་ཏུ་སྦའོ། ༈གསུམ་པ་གསང་སྒྲུབ་གའུ་དོངས་ནི། བཅའ་ཐམས་ལག་ལེན་གྱི་རིམ་པ་གཞུང་ནས་གསུངས་པ་བཞིན་ཆད་ལྷག་གི་སྐྱོན་བྲལ་ཞིང་མ་འཁྲུག་མ་འཛིངས་པ་ཚད་ལྡན་མཁས་པའི་ཕྱག་རྒྱུན་ལྟར་གྲུར་རྗེས། བསྒྲུབ་པ་པོའིམདུན་དུ་མ་རྡལ་བ་ཡི་རྣམས་སྔ་དང་སྤོས་ཀྱི་བྱུག་པི་ཁར་མེ་ཏོག་གི་ཚོམ་བུ་ལྔ་བཀོད་པའི་སྟོང་དུ་འབྲུསབཀང་བའི་ཟངས་གཞོན་སོགས་ཀྱི་སྣོད་དུ་བཞུགས་སུ་གསོལ་ཞིང་། མཆོད་པ་དང་གཏོར་མ་སོགས་ཇི་ལྟར་དགོས་པ་རྣམས་འདུ་བར་བྱས་ནས། རང་རྩ་བ་གསུམ་གྱི་བསྐྱེད་རིན་གསོལ་བཞིན་པས། ཨ་མྲྀ་ཏས་བསངས། སྭ་བྷ་ཝས་སྦྱངས། སྟོང་པའི་ངང་ལས་མདུད་གྱི་གའུ་དམིགས་པའི་རྟེན་རིན་པོ་ཆེའི་གཞལ་མས། མཛེས་ཤིང་ཡིད་འཕྲཽགས་པ་འདོད་པའི་ཡོན་ཏན་དུ་མའི་དབུས་སུ་སྐད་ཅིག་གི་མཁའ་ལ་ཁྱུང་ཆེན་ལྡིང་བ་བཞིན་ཡ་གབ་ལ་རྒྱལ་པོ་ཆེན་པོ་རྣམ་ཐོས་སྲས་སྐུ་མདོག་ཆུ་ཤེལ་གྱི་ལྡུན་པོ་ལྟར་དཀར་བ་ཞལ་གཅིག་ཕྱག་གཉིས་ཞལ་འཛུམ་པའི་མདངས་དང་ལྡན་པ། གཡས་རིན་པོ་ཆེའི་བོ་ཅེན་འཕྲིར་ཞིང་། གཡོན་ནེའུ་ལེན་ནོར་སྐྱུག་འཛིན་པ། རིན་པོ་ཆེའི་དབུ་རྒྱན་དང་། སྐུ་ལ་གསེར་ཕྱག་ཞབས་ལ་པག་ལྡམ་དར་གོས་རཏྣའི་རྒྱན་འཕྲོང་དུ་མས་མཛེས་ཤིང་པད་ཉི་ཟླ་བའི་དབུས་སུ་དུང་སེང་དཀར་པོ་ལ་ཆིབས་པ། འོང་ཏུ་བཀའ་སྒྲུབ་བློན་པོའི་ཚུལ་དུ་བྱང་སེམས་ཛམྦྷ་ལ་སྐུ་མདོག་དུང་ལྟར་དཀར་བ་ཞག་གཅིག་ཕྱག་གཉིས་གཡས་རིན་ཆེན་བེ་ཅོན་དང་ ༼༥༽
གཡོན་ཁ་ཊྭཱི་ག་བསྣམས་ཏི་སྤྱན་སྟོང་དུ་གཟིགས་པ་ཞལ་གདངས་ཤིང་ལྗགས་འདྲིན་བ་རལ་པ་གྱོན་དུ་ཕྱོགས་ཤོང་། དར་སྣ་ཚོགས་ཀྱི་ན་བཟའ་ལྷབ་ལྷུབ་ཏུ་གསོལ་ཞིང་འབྲུག་པ་ཞོན་པར་གསལ་བའི་གཉིས་ཀའི་ཐུགས་ཀར་ཟླ་བའི་དཀྱིལ་འཁོར་ཉ་གང་བའི་དབུས་སུ་རྣམ་སྲས་བ་བྷཻ་དང་། ཛམྦྷ་ལར་ཇི་མིག་དཔོ་པོས་མཚན་ཞིང་། ཟུང་གི་སྤྱི་བོར་ཨོཾ་དཀར་པོ། མགྲིན་པར་ཨཱཿ་དམར་པོ། ཐུགས་ཀར་ཧཱུཾ་སྔོན་པོ་གསལ་བའི་ས་བོན་དང་ཡིག་འབྲུ་རྣམས་ལས་འོད་ཟེར་འཕྲོས་པས་རིན་རབ་ལྷུན་པོའི་བྱང་ཕྱོགས་ལྕང་ལོ་ཅན་གྱི་ཞིང་ནས་བསྐྱོད་པ་དང་འདྲ་བའི་ཡེ་ཤེས་པ་སྤྱན་དྲངས་བཛྲ་ས་མ་ཛ༔ཛཿཧཱུཾ་བཾ་ཧོཿདམ་ཡེ་དབྱེར་མེད་དུ་གྱུར། སླར་ཡང་ཐུགས་ཀའི་འོད་ཀྱི་དབང་ལྷ་རིགས་ལྔ་སྤྱན་དྲངས། ཨོཾ་པཉྩ་ཀུ་ལ་ས་སྭ་རི་ཝཱ་ར་ཨརྒྷཻ་སྲ་ཏཱིཙྪ་སྭཱ་ཧཱཿཤསྟའི་བར་སྦྱར་བས་མཆོད། དེ་བཞིན་གཤེགས་པ་ཐམས་ཅད་ཀྱི་དབང་བསྐུར་དུ་གསོལ། ཞེས་གསོལ་བ་བཏབ་པས་རིགས་ལྔས་དབང་བསྐུར་སྐུ་གང་། དྲི་མ་དག་ཆུ་ལྷག་ལྷམ་ཡར་མུད་པ་ལས་རྒྱས་པོ་ལ་མི་བསྐྱོད་པ་དང་། ཇི་ལྟར་རྣམ་སྣང་གི་རྒྱས་གདབ། དབང་གི་ལྷ་རྣམས་དེ་ཉིད་ལ་ཐིམ་པར་གྱུར། མཆོད་པ་ནི། ཨོཾ་བཻ་བྷྲཱ་མ་ཎ་ཨཱརྻ་ཛམྦྷ་ལ་ས་སཱ་རི་ཝཱ་ར་ཨརྒྷཻ་སྲ་ཏིཙྪ་སྭཱ་ཧཱཿཤསྟའི་བར་སྦྱོར་བས་མཆོད། བསྟོད་པ་ནི། རིན་རབ་བྱང་གི་ཕྱོགས་ན་གནས་མཛད་པ༔སྐུ་མདོག་དཔར་པོ་གངས་རི་ལྟར་བརྗེད་ཅིངས། བེ་ཅོན་ནེའུ་ལེ་འཛིན་པ་གནོད་སྦྱིན་དཔལ། སྣང་བ་དབའ་སྡུ་རྒྱལ་པོར་ཕྱག་འཚལ་བསྟོད། མི་ཟད་གཏོར་འཛིན་བཅོམ་ལྡན་ཟླ་བའི་མདོག། ཞལ་གཅིག་ཕྱག་གཉིས་བེ་ཅོན་ཁ་ཊྭི་འཛིན། འབྲུག་ཆེན་ལ་ཆིབས་དབུལ་བ་སེལ་བའི་མགོན། ནོར་གྱི་དབང་ཕྱུག་ཁྱོད་ལ་ཕྱག་འཚོལ་འཏོད། བསྟོད་པར་འོས་ས་ཐམས་ཅད་ལ། སོགས་ཀྱིས་བསྟོད། བཟླས་པ་ནི། མདུན་བསྐྱེད་ལྷ་གཉིས་ཀྱི་ཐུགས་ཀའི་ས་བོན་གྱི་མཐར་རང་རང་གི་སྔགས་འཕྲེང་མདོག་མདུན་གཡས་བསྐོར་དུ་འཁོར་བ་ལ། རང་ཡི་དམ་དུ་གསལ་བའི་ཐུགས་ཀ་ནས་འོད་འཕྲོས་ས་བོན་དང་སྔགས་འཕྲེང་ལ་ཕོགས་པའི་རྐྱེན་གྱིས་དེ་ལས་འོད་ཟེར་ཕྱོགས་བཅུར་འཕྲོས་རྒྱལ་བ་ཐམས་ཅད་ལ་མཉེས་པའི་མཆོད་པ་ཕུལ། བདག་སོགས་སེམས་ཅན་ཐམས་ཅད་ཀྱི་དབུལ་བའི་སྡུག་བསྔལ་བསལ་ཞིང་འོན་ཟེར་སླར་འདུས། བདག་གིས་སྔགས་བཟླས་པ་དང་ཆབ་གཅིག་པར་པར་ལྷ་གཉིས་ཀྱི་ཐུགས་ཀའི་སྔགས་འཕྲོང་ཀྱང་རང་སྒྲ་སྒྲོགས་ཤིང་འཁོར་བས། ལྷ་གཉིས་བར་ཏུ་དགྱིས་པའི་ཕྱག་གིས་གུ་བཙིར་བས་ནོར་བུ་ཅི་འདོད་སྐྱུག་ཅིང་། ལྷ་གཉིས་ཀྱི་སྔགས་འཕྲིང་དང་སྐ་ལས་ཀྱི་འོད་ཟེར་བར་མི་ཆད་པ་སྤྲོས་ཏེ་བདག་ལ་ཐིམ་པས་རྒྱུན་ལ་དགོས་འདོན་སྣ་ཚོགས་པའི་ནོར་བུ་དང་ལཽངས་སྤྱོད་དཔལ་འབྱོར། མཁོ་དགུ་དུ་མའི་ཆར་ཆེན་པོ་ཕབ་སྟེ་ཅི་འདོད་པའི་དངོས་གྲུབ་ཐོབ་པར་གྱུར་པར་དམིགས་ལ། ཨོཾ་པརྨ་ཀྲོ་དྷ་ཧཱུཾ༔བྷཻ་བྷྲ་མ་ཎ་ཨ་ནུ་ཙ་ར་རཏྣ་རྭ་ཛྭ་ཀུ་རུ་ཧཱུཾ་ཧཱུཾ༔ཨོཾ་ཨཱརྻ་ཛམྦྷ་ད་ཡེ་ཧཱུཾ་ཧཱུཾ༔ཞེས་སྐྱོན་དྲུག་སྤངས་བཟླས། ཐུན་བཞིའོ་ ༼༦༽
དྲུག་ལ་གོང་དུ་ཡོད་པའི་མཆོད་བསྟོད་མཇུག་ཏུ་ནང་སྒྲུབ་ལྟར་གཏེར་མ་བྱིན་རླབས་བྱས་ནས། ཨོཾ་བྷཻ་བྷྲ་མ་ཎ་ཨཱརྻ་ཛམྦྷ་ལ་ས་པ་རི་ཝཱ་ར་ཨི་དམ་བྷ་ལིང་ཁ་ཁ་ཁཱ་ཧི་ཁཱ་ཧི། འདུན་ནི་གསུམ་གྱིས་མཇུགམཆོད་སྦྱིན་གཏོར་མ་འདི་བཞེས་ལ་ནས། ཡིད་ལ་འདོད་པ་ཀུན་འགྲུབ་ཤོག། བར་དང་ཁྱོད་ལ་གཏོར་མ་འབུལ་བའི་མཐུ་བྱིན་གྱིས། བདག་དང་མཐའ་ཡས་སེམས་ཅན་ལ་ལུས་ཀུན། དབུལ་འཕོགས་སེར་སྣའི་སྡུག་བསྔར་བར་ཞི་ནས་འདོད་དགུ་མི་ཟད་གཏེར་ལ་སྤྱོད་པར་ཤོགཞེས་དོན་གསོལ་ཡི་གེ་བརྒྱས་གསུམ་གྱིས་ནོངས་པ་བཤགས། དེ་ལྟུའུ་ཞག་བདུན་ཉེར་གཅིག་ཟླ་གཅིག་སོགས་འབད་པའི་གཞུང་དུ་གསལ་བའི་རྟགས་ངེས་པ་བརྟན་པོ་ཁ་ཡར་ཐོབ་པའི་ཚེ། སླར་གོང་སྔགས་ཉིད་ལ་མི་ནོར་ཆོས་གཡུ་སོགས་གཞུང་དང་ཡིག་ཆུང་དུ་གསུངས་པ་སོ་སོ་གང་འདོད་ཀྱི་ལིང་མཐར། ཕྱི་ཤི་ནི་སྭཱ་ཧཱ༔ཡིག་འབྲུ་ལྔ་པ་འདི་བཏགས་པ་གང་འགྲུབ་པའི་རྟགས་ངེས་པ་བརྟན་པོ་ཁ་ཡར་ཐོབ་པའི་ཚེ། སླར་གོང་སྔགས་ཉིད་ལ་མི་ནོར་ཆོས་གའུ་སོགས་གཞུང་དང་ཡིག་ཆུང་དུ་གསུངས་པ་སོ་སོ་གང་འོད་ཀྱི་མིང་མཐར། མི་ཤི་ནི་སྭཱ་ཧཱཿཡི་འབྲུ་ལྔ་པ་འདི་བཏགས་པ་གང་འགྲུབ་བཟླས་རྗེས་བརྟན་བཞུགས་དང་བཅས་གཞུང་བཞིན་ནོངས་བཤགས་བསྔོ་སྨོན་ཤིས་བརྗོད་སོགས་ཀྱིས་མཐའ་བརྒྱན་པར་བྱས། གཞན་ཡང་གདུ་བཅངས་ལུགས་དང་། ཕན་ཡོན་དམ་ཚིག་རིག་པ་རྣམས་ཞུག་ཉིད་དུ་ཤིས་པར་བྱོས་ཤིག། དེ་ལྟར་དམ་ཆོས་དགོངས་པ་ཡང་ཟབ་ཀྱི་འཆོད་ཤོག་སྨུག་པོའི་ཆོས་སྡེ་ལས་གནོད་སྦྱིན་ཕྱི་ནང་གསང་གསུམ་གྱི་སྒྲུབ་ཐམས་འདོན་ཆ་དཀྱུས་སུ་བཀོད་པ་འདི་ཡང་རྗེས་བཙུན་པདྨའི་རྒྱལ་མཚན་གྱི་ཞབས་རྡུལ་སྤྱི་བོར་ལེན་པའི་བདེན་ཆོས་ཀྱི་རྒྱལ་མཚན་གྱི་དམ་པས་བཀའི་གནང་བ་ཐོས་པ་ལ་བརྟེན་འདུལ་འཛིན་ཕྱི་མ་ལུགས་ཀྱི་མེ་ཁམས་བྱི་བའི་ལོག་གསར་དུ་ཚེས་པའི་དམར་ཕྱོགས་ཌཱཀྐི་འདུ་བའི་དུས་ཚེས་ལ་བཀྲིས་ཚུགས་སུ་སྤེལ་བ་སརྦ་མངྒལམ